Република Србија

Општина Пожега

Председник

01 број 020- 111 /21

01.03. 2021.године

Пожега

На основу члана 44. Закона о локалној самоуправи (,,Службени гласник РС“, број 129/07, 83/14-др.закон, 101/16-др.закон и 47/18), члана 76. Закона о култури ("Службени гласник Републике Србије", број 72/09, 13/16, 30/16- испр. и 6/20), члана 55. Статута општине Пожега (,,Сл. лист општине Пожега“, број 1/19) и Одлуке Комисије о избору пројеката у култури у 2021.години из области: остала извођења културних програма и културних садржаја (мјузикл, циркус, пантомима, улична уметност и сл.) 02 број 112-11-2/21 од 24.02.2021.године, по расписаном Јавном конкурсу за финансирање и суфинансирање пројеката у култури из буџета општине Пожега у 2021. години 01 број 020-3/21 од 15.01.2021.године, председник општине Пожега, доноси

**Р Е Ш Е Њ Е**

**Одбацује се** пријава поднета на Јавни конкурс за финансирање и суфинансирање пројеката у култури из буџета општине Пожега у 2021. години, из области: остала извођења културних програма и културних садржаја (мјузикл, циркус, пантомима, улична уметност и сл.) подносиоца пријаве Гимназија ,,Свети Сава” Пожега,назив пројекта ,**,**Речи су њихова дела”, јер подносилац пријаве нема право учешћа на Јавном конкурсу.

**О б р а з л о ж е њ е**

На основу члана 76. Закона о култури ("Службени гласник Републике Србије", број 72/09, 13/16, 30/16-испр. и 6/20), Уредбе о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе („Службени гласник Републике Србије“, брoj, 105/16 и 112/17), члана 55. Статута општине Пожега („Службени лист општине Пожега“, број 1/19) и Одлуке о буџету општине Пожега („Службени лист општине Пожега“, број 10/20), председник општине Пожега расписао је Јавни конкурс за финансирање и суфинансирање пројеката у култури из буџета општине Пожега у 2021. години 01 број 020-3/21 од 15.01.2021. године, који је објављен 15.01.2021. године на званичној интернет страни општине Пожега www.pozega.org.rs и у недељном регионалном листу ,,Вести”.

Јавни конкурс је био отворен 30 дана од дана објављивања на званичној интернет страни општине Пожега и у недељном регионалном листу ,,Вести”. На Јавни конкурс је пристигла једна пријава из области: остала извођења културних програма и културних садржаја (мјузикл, циркус, пантомима, улична уметност и сл.).

Сагласно члану 7. Уредбе о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе  („Службени гласник Републике Србије“, брoj 105/16 и 112/17), да орган који расписује конкурс образује комисије сходно специфичностима и потребама сваке културне области, Председник општине Пожега је решењем, 01 број 020-97/21 од 19.02.2021. године образовао Комисију за избор пројеката у култури у 2021. години из области: остала извођења културних програма и културних садржаја (мјузикл, циркус, пантомима, улична уметност и сл.).

Комисија је на седници одржаној 24.02.2021.године, проверила правовременост, комплетираност пристигле пријаве–предлога пројекта и приспелу документацију, и констатовала да пријава подносиоца Гимназија ,,Свети Сава” Пожега није у складу са условима Јавног конкурса, тачкa IV Јавног конкурса, чланом 76. став 2. Закона о култури ("Службени гласник Републике Србије", број 72/09, 13/16, 30/16- испр и 6/20) и чланом 6. став 1.Уредбе о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе  („Службени гласник Републике Србије“, брoj, 105/16 и 112/17) којима је прописано да право учешћа на конкурсу имаjу установе, уметничка и друга удружења регистрована за обављање делатности културе, појединци (уметници, сарадници, односно стручњаци у култури), као и други субјекти у култури, осим установа културе чији је оснивач Република Србија, аутономна покрајина или јединица локалне самоуправе који се финансирају сходно члану 74. Закона о култури и не могу учествовати на конкурсима које расписују њихови оснивачи.

Гимназија ,,Свети Сава” Пожега je установа која обавља делатност средњег образовања и васпитања у складу са Законом о основама система образовања и васпитања ( ,,Сл. гласник РС”, број 88/17, 27/18-др закон, 10/19, 27/18-др закон и 6/20), Законом о средњем образовању и васпитању ( ,,Сл.гласник РС”, број 55/13, 10/17, 27/18-др закон и 6/20) и посебним законима.

Комисија је једногласно одлучила да се пријава за финансирање пројекта ,,Речи су њихова дела”, подносиоца пријавеГимназија ,,Свети Сава” Пожега, одбаци јер подносилац пријаве нема право учешћа на Јавном конкурсу.

У складу са наведеним, одлучено је као у диспозитиву овог решења.

ПОУКА О ПРАВНОМ СРЕДСТВУ: Против овог решења може се изјавити приговор Општинском већу општине Пожега у року од осам дана од дана објављивања истог на интернет страни општине Пожега.

**ПРЕДСЕДНИК**

**Ђорђе Никитовић**